Om Dannelsen af de saakaldte „Sternschnuppen“. 
Af 
R. H. Stamm. 
Med 1 Textfigur. 
Meddelt ved Mødet d. 22. Januar 1915. 
Under et faa Dages Ophold i Slutningen af Februar Maaned 
1914 ved den udtørrede Bølling Sø — eller rettere Bolund Sø —, 
12 km. V. for Silkeborg, havde jeg Lejlighed til at se store Mængder 
af de saakaldte „Sternschnuppen“; gik man blot en kortere Tur ud 
over Engene og navnlig langs med de store Afvandingsgrøfter, 
kunde man finde dem i Snesevis. En saadan Forekomst i større 
Antal, som jeg selv ikke tidligere har iagttaget, skal iøvrigt slet 
ikke være noget usædvanligt; Dr. Wesenberg-Lund har saaledes 
velvilligst meddelt mig, at det samme Fænomen er ham velkendt 
fra Nordsjælland netop i Februar og Marts Maaned. 
Af Udseende er en saadan „Sternschnuppe“ som bekendt en 
slimet, mere eller mindre formløs Masse af omkring 6—7 cm.’s 
Diameter og med en Konsistens, som nærmest minder om halvt 
stivnet Æggehvide; Farven er gerne klar eller lidt hvidlig; en 
gullig Farvetone, som de i det foreliggende Tilfælde oftere viste, 
skyldtes derimod kun Forurening fra den underliggende, meget 
okkerrige Jordbund. 
Angaaende disse Slimmassers Oprindelse herskede der i svundne 
Aarhundreder højst besynderlige Anskuelser, idet man, som Navnet 
udsiger, tænkte sig, at det var en „Uhumskhed 11 , som en Stjerne 
„snød“ fra sig, og som i Skikkelse af et Stjerneskud dalede ned 
